CELEX: 32019D0294
Language: sk
Date: 2019-02-18 00:00:00
Title: Vykonávacie rozhodnutie Komisie (EÚ) 2019/294 z 18. februára 2019, ktorým sa stanovuje zoznam území a tretích krajín, z ktorých je povolený dovoz psov, mačiek a fretiek do Únie a vzor certifikátu zdravia zvierat na takýto dovoz [oznámené pod číslom C(2019) 1059] (Text s významom pre EHP)

20.2.2019   
               
               
                  SK
               
               
                  Úradný vestník Európskej únie
               
               
                  L 48/41
               
            
         VYKONÁVACIE ROZHODNUTIE KOMISIE (EÚ) 2019/294
         z 18. februára 2019,
         ktorým sa stanovuje zoznam území a tretích krajín, z ktorých je povolený dovoz psov, mačiek a fretiek do Únie a vzor certifikátu zdravia zvierat na takýto dovoz
         
            
               [oznámené pod číslom C(2019) 1059]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS (1), a na ich dovoz do Spoločenstva, a najmä na článok 17 ods. 2 úvodnú vetu, článok 17 ods. 2 prvý pododsek písm. b) a článok 17 ods. 3 písm. a) a článok 19 uvedenej smernice,
         keďže:
         
                     (1)
                  
                  
                     Smernicou 92/65/EHS sa stanovujú veterinárne požiadavky (ďalej len „požiadavky na zdravie zvierat“), ktorými sa riadi obchodovanie s určitými zvieratami v Únii a ich dovoz do Únie. Stanovuje sa v nej, že podmienky na dovoz psov, mačiek a fretiek musia byť prinajmenšom rovnocenné príslušným podmienkam stanoveným v nariadení Európskeho parlamentu a Rady (EÚ) č. 576/2013 (2).
                  
               
                     (2)
                  
                  
                     V nariadení (EÚ) č. 576/2013 sa stanovuje, že ak je počas jedného presunu premiestňovaných na nekomerčné účely viac ako päť psov, mačiek alebo fretiek, uvedené spoločenské zvieratá musia spĺňať požiadavky na zdravie zvierat stanovené v smernici 92/65/EHS pre príslušné druhy, okrem určitých kategórií zvierat, pri ktorých je za určitých podmienok stanovená výnimka v článku 5 ods. 2 nariadenia (EÚ) č. 576/2013.
                  
               
                     (3)
                  
                  
                     V smernici 92/65/EHS sa stanovuje, že psy, mačky a fretky sa majú dovážať do Únie iba z tretej krajiny, ktorá je uvedená na zozname zostavenom v súlade s postupom uvedeným v uvedenej smernici. Okrem toho tieto zvieratá musí sprevádzať veterinárne osvedčenie (ďalej len „zdravotný certifikát“) zodpovedajúci vzoru vyhotovenému v súlade s postupom uvedeným v smernici.
                  
               
                     (4)
                  
                  
                     Vykonávacím rozhodnutím Komisie 2013/519/EÚ (3) sa stanovuje spoločný vzor zdravotného certifikátu na dovoz psov, mačiek a fretiek do Únie a stanovuje sa, že územia alebo tretie krajiny, z ktorých pochádzajú, a akékoľvek územia alebo tretie krajiny ich tranzitu musia byť uvedené v prílohe I k rozhodnutiu Komisie 2004/211/ES (4), časti 1 prílohy II k nariadeniu Komisie (EÚ) č. 206/2010 (5) alebo v prílohe II k vykonávaciemu nariadeniu Komisie (EÚ) č. 577/2013 (6).
                  
               
                     (5)
                  
                  
                     Keďže rozhodnutie 2004/211/ES bolo 1. októbra 2018 zrušené a nahradené vykonávacím nariadením Komisie (EÚ) 2018/659 (7), treba odkázať na zoznam tretích krajín a častí územia tretích krajín na účely vstupu zásielok zvierat čeľade koňovité a ich spermy, vajíčok a embryí do Únie, ktoré sú uvedené v prílohe I k uvedenému nariadeniu. Malo by sa však objasniť, že dovoz psov, mačiek a fretiek z tretích krajín uvedených v danej prílohe by sa mal povoliť, len ak je príslušná tretia krajina uvedená v stĺpci 16 prílohy I k vykonávaciemu nariadeniu (EÚ) 2018/659 bez časového obmedzenia.
                  
               
                     (6)
                  
                  
                     Týmto rozhodnutím by sa preto malo stanoviť, že dovoz psov, mačiek alebo fretiek do Únie je povolený iba z území a tretích krajín uvedených v zozname v časti 1 prílohy II k nariadeniu (EÚ) č. 206/2010, v prílohe II k vykonávaciemu nariadeniu (EÚ) č. 577/2013 alebo uvedených bez časového obmedzenia v prílohe I k vykonávaciemu nariadeniu (EÚ) 2018/659.
                  
               
                     (7)
                  
                  
                     V nariadení (EÚ) č. 576/2013 sa stanovuje, že psy, mačky a fretky sa nemajú premiestňovať do členského štátu z územia alebo tretej krajiny iných, ako sú tie, ktoré sú uvedené v prílohe II k vykonávaciemu nariadeniu (EÚ) č. 577/2013, pokiaľ nepodstúpili test titrácie protilátok proti besnote, ktorý je v súlade s požiadavkami platnosti stanovenými v prílohe IV k nariadeniu (EÚ) č. 576/2013.
                  
               
                     (8)
                  
                  
                     Uvedené požiadavky zahŕňajú povinnosť vykonávať daný test v laboratóriu schválenom v súlade s rozhodnutím Rady 2000/258/ES (8), v ktorom sa stanovuje, že agentúra Agence française de sécurité sanitaire des aliments (AFSSA) v Nancy, Francúzsku (integrovaná od 1. júla 2010 do agentúry Agence nationale de sécurité sanitaire de l'alimentation, de l'environnement et du travail, ANSES) má posudzovať laboratóriá členských štátov a tretích krajín na účely ich schválenia, pokiaľ ide o spôsobilosť vykonávať sérologické skúšky na monitorovanie účinnosti vakcín proti besnote psov, mačiek a fretiek.
                  
               
                     (9)
                  
                  
                     Spoločný vzor zdravotného certifikátu na dovoz psov, mačiek a fretiek do Únie stanovený v časti 1 prílohy k vykonávaciemu rozhodnutiu 2013/519/EÚ sa vzťahuje aj na dovoz psov, mačiek a fretiek určených pre zariadenia, inštitúty a strediská schválené v súlade so smernicou 92/65/EHS. Keďže je možné, že tieto zvieratá neboli očkované proti besnote, týmto rozhodnutím by sa malo stanoviť, že dovoz psov, mačiek a fretiek určených pre zariadenia, inštitúty a strediská schválené v súlade so smernicou 92/65/EHS do Únie je povolený iba z území a tretích krajín uvedených v zozname v prílohe II k vykonávaciemu nariadeniu (EÚ) č. 577/2013.
                  
               
                     (10)
                  
                  
                     Smernicou Rady 96/93/ES (9) sa stanovujú pravidlá, ktoré sa majú dodržiavať pri vydávaní certifikátov požadovaných na základe veterinárnych právnych predpisov s cieľom predchádzať zavádzajúcej alebo podvodnej certifikácii. Treba zabezpečiť, aby úradní veterinárni lekári z tretích krajín uplatňovali pri vydávaní certifikátov pravidlá a zásady aspoň rovnocenné tým, ktoré sú stanovené v uvedenej smernici.
                  
               
                     (11)
                  
                  
                     V nadväznosti na povinné preskúmanie delegovaného nariadenia Komisie (EÚ) č. 1152/2011 (10) Komisia ďalej prijala delegované nariadenie Komisie (EÚ) 2018/772 (11), ktorým sa okrem iného stanovujú pravidlá kategorizácie členských štátov alebo ich častí s ohľadom na ich oprávnenosť uplatňovať preventívne zdravotné opatrenia na kontrolu infekcie psov parazitom Echinococcus multilocularis. Uvedeným nariadením sa zrušilo delegované nariadenie (EÚ) č. 1152/2011 s účinnosťou od 1. júla 2018.
                     Zoznam členských štátov spĺňajúcich pravidlá kategorizácie stanovené v delegovanom nariadení (EÚ) 2018/772, pokiaľ ide o celé ich územie alebo jeho časti, je uvedený v prílohe k vykonávaciemu nariadeniu Komisie (EÚ) 2018/878 (12). Preto je vhodné nahradiť vo vzore zdravotného certifikátu odkazy na delegované nariadenie (EÚ) č. 1152/2011 odkazmi na delegované nariadenie (EÚ) 2018/772 a na vykonávacie nariadenie (EÚ) 2018/878.
                  
               
                     (12)
                  
                  
                     Týmto rozhodnutím by sa preto mal stanoviť nový zoznam území a tretích krajín, z ktorých je povolený dovoz psov, mačiek alebo fretiek do Únie, a spoločný vzor zdravotného certifikátu na dovoz týchto zvierat do Únie. Rozhodnutie 2013/519/EÚ by sa preto malo zrušiť.
                  
               
                     (13)
                  
                  
                     Aby sa predišlo akémukoľvek narušeniu dovozu zásielok psov, mačiek alebo fretiek do Únie, treba stanoviť prechodné obdobie do 31. decembra 2019 s cieľom umožniť za určitých podmienok používanie vzorových certifikátov zdravia zvierat vydaných v súlade s pravidlami Únie platnými pred dátumom uplatňovania tohto rozhodnutia.
                  
               
                     (14)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zoznam území alebo tretích krajín, z ktorých je povolený dovoz psov, mačiek alebo fretiek v súlade so smernicou 92/65/EHS
            
               1.   Zásielky psov, mačiek alebo fretiek, na ktoré sa vzťahujú ustanovenia smernice 92/65/EHS, sa dovážajú do Únie iba ak sú územia alebo tretie krajiny, z ktorých pochádzajú, a všetky územia alebo tretie krajiny ich tranzitu uvedené v jednom zo zoznamov stanovených v:
               
                           a)
                        
                        
                           časti 1 prílohy II k nariadeniu (EÚ) č. 206/2010;
                        
                     
                           b)
                        
                        
                           prílohe II k vykonávaciemu nariadeniu (EÚ) č. 577/2013;
                        
                     
                           c)
                        
                        
                           prílohe I k vykonávaciemu nariadeniu (EÚ) 2018/659, okrem tých tretích krajín, v prípade ktorých sa v stĺpci 16 tabuľky v uvedenej prílohe uvádza časové obmedzenie.
                        
                     
            
               2.   Odchylne od odseku 1 zásielky psov, mačiek alebo fretiek určených pre zariadenia, inštitúty a strediská schválené v súlade so smernicou 92/65/EHS sa dovážajú do Únie, iba ak sú územia alebo tretie krajiny, z ktorých pochádzajú, a všetky územia alebo tretie krajiny ich tranzitu uvedené v zozname, na ktorý sa odkazuje v odseku 1 písm. b).
            
         
         
            Článok 2
            Certifikát zdravia zvierat na dovoz z tretích krajín alebo území
            Členské štáty povoľujú iba dovoz psov, mačiek alebo fretiek, ktoré spĺňajú tieto podmienky:
            
                        a)
                     
                     
                        sprevádza ich certifikát zdravia zvierat vyhotovený v súlade so vzorom stanoveným v časti 1 prílohy, vyplnený a podpísaný úradným veterinárnym lekárom v súlade s vysvetlivkami uvedenými v časti 2 danej prílohy;
                     
                  
                        b)
                     
                     
                        spĺňajú požiadavky certifikátu zdravia zvierat uvedeného v písmene a), pokiaľ ide o územia alebo tretie krajiny, z ktorých pochádzajú, a všetky územia alebo tretie krajiny ich tranzitu, ako je uvedené v článku 1 ods. 1 písm. a), b) a c).
                     
                  
         
            Článok 3
            Zrušujúce ustanovenia
            Vykonávacie rozhodnutie 2013/519/EÚ sa zrušuje.
            Odkazy na vykonávacie rozhodnutie 2013/519/EÚ sa považujú za odkazy na toto rozhodnutie.
         
         
            Článok 4
            Prechodné ustanovenia
            Počas prechodného obdobia do 31. decembra 2019 členské štáty povoľujú dovoz psov, mačiek a fretiek do Únie, ak ich sprevádza zdravotný certifikát vydaný najneskôr 30. novembra 2019 v súlade so vzorom uvedeným v časti 1 prílohy k vykonávaciemu rozhodnutiu 2013/519/EÚ.
         
         
            Článok 5
            Uplatňovanie
            Toto rozhodnutie sa uplatňuje od 1. júla 2019.
         
         
            Článok 6
            Adresáti
            Toto rozhodnutie je určené členským štátom.
         
         
            V Bruseli 18. februára 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 268, 14.9.1992, s. 54.
         
            (2)  Nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (Ú. v. EÚ L 178, 28.6.2013, s. 1).
         
            (3)  Vykonávacie rozhodnutie Komisie 2013/519/EÚ z 21. októbra 2013, ktorým sa stanovuje zoznam území a tretích krajín, z ktorých je povolený dovoz psov, mačiek a fretiek a vzor veterinárneho osvedčenia na takýto dovoz (Ú. v. EÚ L 281, 23.10.2013, s. 20).
         
            (4)  Rozhodnutie Komisie 2004/211/ES zo 6. januára 2004, ktorým sa ustanovuje zoznam tretích krajín a častí ich územia, z ktorých členské štáty povoľujú dovoz živých zvierat koňovitých a ich spermy, oocytov a embryí a ktorým sa menia a dopĺňajú rozhodnutia 93/195/EHS a 94/63/ES (Ú. v. EÚ L 73, 11.3.2004, s. 1).
         
            (5)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).
         
            (6)  Vykonávacie nariadenie Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013 (Ú. v. EÚ L 178, 28.6.2013, s. 109).
         
            (7)  Vykonávacie nariadenie Komisie (EÚ) 2018/659 z 12. apríla 2018 o podmienkach vstupu živých zvierat čeľade koňovité a spermy, vajíčok a embryí zvierat čeľade koňovité do Únie (Ú. v. EÚ L 110, 30.4.2018, s. 1).
         
            (8)  Rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (Ú. v. ES L 79, 30.3.2000, s. 40).
         
            (9)  Smernica Rady 96/93/ES zo 17. decembra 1996 o osvedčovaní zvierat a živočíšnych výrobkov (Ú. v. ES L 13, 16.1.1997, s. 28).
         
            (10)  Delegované nariadenie Komisie (EÚ) č. 1152/2011 zo 14. júla 2011, ktorým sa dopĺňa nariadenie Európskeho parlamentu a Rady (ES) č. 998/2003, pokiaľ ide o preventívne zdravotné opatrenia na kontrolu infekcie Echinococcus multilocularis u psov (Ú. v. EÚ L 296, 15.11.2011, s. 6).
         
            (11)  Delegované nariadenie Komisie (EÚ) 2018/772 z 21. novembra 2017, ktorým sa dopĺňa nariadenie Európskeho parlamentu a Rady (EÚ) č. 576/2013, pokiaľ ide o preventívne zdravotné opatrenia na kontrolu infekcie parazitom Echinococcus multilocularis u psov, a ktorým sa zrušuje delegované nariadenie (EÚ) č. 1152/2011 (Ú. v. EÚ L 130, 28.5.2018, s. 1).
         
            (12)  Vykonávacie nariadenie Komisie (EÚ) 2018/878 z 18. júna 2018, ktorým sa prijíma zoznam členských štátov alebo častí územia členských štátov, ktoré spĺňajú pravidlá kategorizácie stanovené v článku 2 ods. 2 a 3 delegovaného nariadenia (EÚ) 2018/772 o uplatňovaní preventívnych zdravotných opatrení na kontrolu infekcie parazitom Echinococcus multilocularis u psov (Ú. v. EÚ L 155, 19.6.2018, s. 1).
      
      
         
            PRÍLOHA
            ČASŤ 1
            
               Vzor certifikátu zdravia zvierat na dovoz psov, mačiek a fretiek do Únie
            
            Text obrazu
            
               KRAJINA:
               Veterinárny certifikát na dovoz do EÚ
               Časť I: Údaje o odoslanej zásielke
               I.1. Odosielateľ
               Názov/meno
               Adresa
               Krajina
               Tel. č.
               I.2. Referenčné číslo certifikátu
               I.2.a.
               I.3. Príslušný ústredný orgán
               I.4. Príslušný miestny orgán
               I.5. Príjemca
               Názov/meno
               Adresa
               Krajina
               Tel. č.
               I.6.
               I.7. Krajina pôvodu
               Kód ISO
               I.8.
               I.9. Krajina určenia
               Kód ISO
               I.10. Región určenia
               Kód
               I.11. Miesto pôvodu
               Názov Schvaľovacie číslo
               Adresa
               Názov Schvaľovacie číslo
               Adresa
               Názov Schvaľovacie číslo
               Adresa
               I.12. Miesto určenia
               Názov Schvaľovacie číslo
               Adresa
               I.13. Miesto nakládky
               I.14. Dátum odchodu
               I.15. Dopravný prostriedok
               Lietadlo Loď Železničný vagón
               Cestné vozidlo Iný
               Identifikácia
               Odkazy na doklady
               I.16. Vstupná hraničná inšpekčná stanica (HIS) v EÚ
               I.17.
               I.18. Opis komodity
               I.19. Kód komodity (kód HS)
               010619
               I.20. Množstvo
               I.21.
               I.22. Počet balení
               I.23. Číslo plomby/kontajnera
               I.24.
            
            Text obrazu
            
               I.25. Komodity sú certifikované na:
               Iné Spoločenské zvieratá Schválené organizácie
               I.26.
               I.27. Dovoz alebo príjem do EÚ
               I.28. Identifikácia komodít
               Druh
               (vedecký názov)
               Identifikačný systém
               Identifikačné číslo
               Dátum narodenia
               [dd/mm/rrrr]
            
            Text obrazu
            
               KRAJINA
               Dovoz psov, mačiek a fretiek do Únie
               II. Zdravotné informácie
               II.a. Referenčné číslo certifikátu
               II.b.
               Časť II: Certifikácia
               Ja, dolupodpísaný úradný veterinárny lekár z/zo (vložte názov tretej krajiny), potvrdzujem, že zvieratá opísané v kolónke I.28:
               II.1. pochádzajú z chovov alebo podnikov uvedených v kolónke I.11, ktoré sú zaregistrované príslušným orgánom, spĺňajú požiadavky zabezpečujúce dobré životné podmienky držaných zvierat, nevzťahuje sa na ne žiadny zákaz vydaný z dôvodu zdravia zvierat a v ktorých sú zvieratá pravidelne vyšetrované;
               II.2. v čase vyšetrenia veterinárnym lekárom povereným príslušným orgánom, ktoré sa uskutočnilo v priebehu 48 hodín pred odoslaním, nevykazovali žiadne príznaky chorôb a boli spôsobilé na prepravu určenou cestou;
               (1) buď [II.3. sú určené pre zariadenie, inštitút alebo stredisko opísané v kolónke I.12 a schválené v súlade s prílohou C k smernici Rady 92/65/EHS a pochádzajú z územia alebo tretej krajiny, ktoré sú uvedené v zozname v prílohe II k vykonávaciemu nariadeniu Komisie (EÚ) č. 577/2013.]
               (1) alebo [II.3. v čase vakcinácie proti besnote mali aspoň 12 týždňov a od dokončenia primárnej vakcinácie proti besnote (2) vykonanej v súlade s požiadavkami na platnosť stanovenými v prílohe III k nariadeniu Európskeho parlamentu a Rady (EÚ) č. 576/2013 uplynulo aspoň 21 dní a každá následná revakcinácia sa vykonala počas obdobia platnosti predchádzajúcej vakcinácie (3) a
               (1) buď [pochádzajú z územia alebo tretej krajiny uvedených v zozname v prílohe II k vykonávaciemu nariadeniu Komisie (EÚ) č. 577/2013 a v prípade tranzitu je naplánovaný ich tranzit cez takéto územie alebo takúto tretiu krajinu, a podrobné údaje o súčasnej vakcinácii proti besnote sú uvedené v stĺpcoch 1 až 7 tabuľky nižšie;]
               (1) alebo [pochádzajú z územia alebo tretej krajiny uvedených v časti 1 prílohy II k nariadeniu Komisie (EÚ) č. 206/2010 alebo je naplánovaný ich tranzit cez takéto územie alebo takúto tretiu krajinu alebo sú uvedené bez časového obmedzenia v prílohe I k vykonávaciemu nariadeniu Komisie (EÚ) 2018/659 a
               — podrobné údaje o súčasnej vakcinácii proti besnote sú uvedené v stĺpcoch 1 až 7 tejto tabuľky a
               — na základe testu titrácie protilátok proti besnote (4) vykonanom na krvnej vzorke, ktorú odobral veterinárny lekár poverený príslušným orgánom najmenej 30 dní po predchádzajúcej vakcinácii a aspoň tri mesiace predo dňom vydania tohto certifikátu, sa preukázalo, že titer protilátok je najmenej 0,5 IU/ml (5), a každá následná revakcinácia sa vykonala v období platnosti prechádzajúcej vakcinácie a dátum odobratia vzoriek na testovanie imunitnej odpovede sa uvádza v stĺpci 8 tejto tabuľky:]
               Transpondér alebo tetovanie
               Dátum vakcinácie [dd/mm/rrrr]
               Názov/meno a výrobca vakcíny
               Číslo šarže
               Platnosť vakcinácie
               Dátum odberu krvnej vzorky[dd/mm/rrrr]
               Alfanumerický kód zvieraťa
               Dátum implantácie/aplikácie a/alebo odčítaniaúdajov (6) [dd/mm/rrrr]
               od[dd/mm/rrrr]
               do[dd/mm/rrrr]
               1
               2
               3
               4
               5
               6
               7
               8
               (1) buď [II.4. súčasťou zásielky sú psy určené pre členský štát uvedený v zozname v prílohe k vykonávaciemu nariadeniu Komisie (EÚ) 2018/878, pričom boli ošetrené proti Echinococcus multilocularis a podrobné údaje o ošetrení vykonanom ošetrujúcim veterinárnym lekárom v súlade s článkom 6 delegovaného nariadenia Komisie (EÚ) 2018/772 (7) (8) sú uvedené v tejto tabuľke:
            
            Text obrazu
            
               KRAJINA
               Dovoz psov, mačiek a fretiek do Únie
               II. Zdravotné informácie
               II.a. Referenčné číslo certifikátu
               II.b.
               Alfanumerický kód transpondéra alebo tetovania psa
               Ošetrenie proti echinokokom
               Ošetrujúci veterinárny lekár
               Názov a výrobca produktu
               Dátum [dd/mm/rrrr] a čas ošetrenia [00:00]
               Meno veľkými písmenami, pečiatka a podpis
               ]
               (1) alebo [II.4. psy, ktoré sú súčasťou zásielky, neboli ošetrené proti parazitovi Echinococcus multilocularis.]
               Poznámky
               Tento certifikát je platný 10 dní odo dňa vydania úradným veterinárnym lekárom. V prípade prepravy po mori sa táto lehota 10 dní predlžuje o dodatočné obdobie zodpovedajúce trvaniu plavby po mori.
               Časť I:
               Kolónka I.11: Miesto pôvodu: názov a adresa odosielajúcej prevádzkarne. Uveďte číslo schválenia alebo registrácie.
               Kolónka I.12: Miesto určenia: povinné, ak sú zvieratá určené pre zariadenie, inštitút alebo stredisko schválené v súlade s prílohou C k smernici Rady 92/65/EHS.
               Kolónka I.25: Komodity certifikované na: uveďte:
               — „spoločenské zvieratá“, ak sa psy (Canis lupus familiaris), mačky (Felis silvestris catus) alebo fretky (Mustela putorius furo) premiestňujú v súlade s článkom 5 ods. 4 nariadenia Európskeho parlamentu a Rady (EÚ) č. 576/2013,
               — „schválené organizácie“, ak sa psy, mačky alebo fretky premiestňujú v súlade s článkom 13 smernice Rady 92/65/EHS do schváleného zariadenia, inštitútu alebo strediska v zmysle článku 2 písm. c) uvedenej smernice,
               — „iné“, ak sa psy, mačky alebo fretky premiestňujú v súlade s článkom 10 smernice Rady 92/65/EHS.
               Kolónka I.28: Identifikačný systém: vyberte transpondér alebo tetovanie.
               Identifikačné číslo: uveďte alfanumerický kód transpondéra alebo tetovania.
               Časť II:
               (1) Nehodiace sa preškrtnite/vypustite.
               (2) Každá revakcinácia sa musí považovať za primárnu vakcináciu, ak sa nevykonala počas obdobia platnosti predchádzajúcej vakcinácie.
               (3) K certifikátu sa pripojí overená kópia identifikačných údajov a údajov o vakcinácii príslušných zvierat.
               (4) Test titrácie protilátok proti besnote uvedený v bode II.3:
               — sa musí vykonať na vzorke odobratej veterinárnym lekárom povereným príslušným orgánom, a to najmenej 30 dní po dátume vakcinácie a tri mesiace predo dňom dovozu,
               — musí sa ním namerať hladina neutralizujúcich protilátok proti vírusu besnoty v sére, ktorá dosahuje najmenej 0,5 IU/ml,
            
            Text obrazu
            
               KRAJINA
               Dovoz psov, mačiek a fretiek do Únie
               II. Zdravotné informácie
               II.a. Referenčné číslo certifikátu
               II.b.
               — musí byť vykonaný laboratóriom schváleným v súlade s článkom 3 rozhodnutia Rady 2000/258/ES (zoznam schválených laboratórií je k dispozícii na adrese http://ec.europa.eu/food/animals/pet-movement/approved-labs_en),
               — nemusí sa opakovať v prípade zvieraťa, ktoré bolo po dosiahnutí uspokojivých výsledkov uvedeného testu revakcinované proti besnote počas obdobia platnosti predchádzajúcej vakcinácie.
               K certifikátu sa pripojí overená kópia oficiálnej správy schváleného laboratória o výsledku testu na protilátky proti besnote uvedeného v bode II.3.
               (5) Certifikovaním tohto výsledku úradný veterinárny lekár potvrdzuje, že overil pravosť laboratórnej správy o výsledku testu titrácie protilátok uvedeného v bode II.3 podľa svojich najlepších schopností a v prípade potreby so zapojením laboratória uvedeného v správe.
               (6) V spojení s poznámkou pod čiarou (3) platí, že označenie príslušných zvierat implantáciou transpondéra alebo jasne čitateľným tetovaním aplikovaným do 3. júla 2011 sa musí overiť pred každým zápisom do tohto certifikátu a vždy musí predchádzať akejkoľvek vakcinácii, prípadne testovaniu daných zvierat.
               (7) Ošetrenie proti parazitovi Echinococcus multilocularis uvedené v bode II.4 musí:
               — vykonať veterinárny lekár v lehote najviac 120 hodín a najmenej 24 hodín pred plánovaným vstupom psov do jedného z členských štátov alebo do jednej z ich častí uvedených v prílohe k vykonávaciemu nariadeniu Komisie (EÚ) 2018/878,
               — spočívať v podaní schváleného lieku, ktorý obsahuje vhodnú dávku prazikvantelu alebo farmakologicky účinných látok, pri ktorých je dokázané, že samostatne alebo v kombinácii znižujú záťaž, ktorú predstavujú dospelé a nedospelé črevné formy Echinococcus multilocularis v príslušných hostiteľských druhoch.
               (8) Na zaznamenanie podrobných údajov o ďalšom prípadnom ošetrení, ak bolo poskytnuté po podpísaní certifikátu a pred naplánovaným vstupom do jedného z členských štátov alebo do jednej z ich častí uvedených v prílohe k vykonávaciemu nariadeniu Komisie (EÚ) 2018/878, sa musí použiť tabuľka uvedená v bode II.4.
               Úradný veterinárny lekár
               Meno (veľkými písmenami): Kvalifikácia a titul:
               Dátum: Podpis:
               Pečiatka:
            
            ČASŤ 2
            
               Vysvetlivky na vyplnenie certifikátu zdravia zvierat
            
            
                        a)
                     
                     
                        Keď sa v certifikáte uvádza „nehodiace sa preškrtnite/vypustite“, vyhlásenia, ktoré nie sú relevantné, môže úradný veterinárny lekár preškrtnúť a označiť iniciálkami a pečiatkou alebo ich môže z certifikátu úplne vypustiť.
                     
                  
                        b)
                     
                     
                        Originál každého certifikátu pozostáva z jedného listu papiera alebo ak treba uviesť dlhší text, musí mať originál takú formu, aby všetky potrebné listy papiera tvorili jeden celok, ktorý sa nedá rozdeliť.
                     
                  
                        c)
                     
                     
                        Certifikát sa vyhotovuje aspoň v jednom z úradných jazykov členského štátu hraničnej inšpekčnej stanice vstupu zásielky do Únie a členského štátu určenia. Uvedené členské štáty však môžu povoliť, aby sa certifikát vyhotovil v úradnom jazyku (úradných jazykoch) iného členského štátu, pričom sa k nemu podľa potreby priloží úradný preklad.
                     
                  
                        d)
                     
                     
                        Ak sú k certifikátu pripojené ďalšie listy papiera alebo podporné doklady na účely identifikácie položiek zásielky (súpis v bode I.28 vzorového certifikátu zdravia zvierat), uvedené listy alebo doklady sa takisto považujú za súčasť originálu certifikátu, pokiaľ úradný veterinárny lekár každú stranu podpíše a označí pečiatkou.
                     
                  
                        e)
                     
                     
                        Ak certifikát vrátane ďalších listov papiera alebo dokladov uvedených v písmene d) pozostáva z viac ako jednej strany, každá strana sa dole očísluje (číslo strany z celkového počtu strán) a hore sa uvedie referenčné číslo certifikátu, ktoré pridelil príslušný orgán.
                     
                  
                        f)
                     
                     
                        Originál certifikátu musí vyplniť a podpísať úradný veterinárny lekár vyvážajúceho územia alebo tretej krajiny. Príslušný orgán vyvážajúceho územia alebo tretej krajiny zabezpečí, aby sa dodržiavali pravidlá a zásady certifikácie, ktoré sú rovnocenné s pravidlami a zásadami stanovenými v smernici 96/93/ES.
                     
                  
                        g)
                     
                     
                        Farba podpisu musí byť odlišná od farby tlače. Táto požiadavka platí aj pre odtlačky pečiatok okrem reliéfnych pečiatok alebo vodotlače.
                     
                  
                        h)
                     
                     
                        Referenčné číslo certifikátu uvedené v kolónkach I.2 a II.a vydáva príslušný orgán vyvážajúceho územia alebo tretej krajiny.